open-index/open-wikipedia-markdown huggingface dataset:
Gregory Itzin

**Gregory Martin Itzin** (Washington, D.C.,  20 april 1948 –Londen, 8 july 2022) wie in Amerikaansk akteur.

Itzin waard berne op 20 april 1948 yn Washington D.C. As skoaljonge ferhuze er nei Burlington, dêr't syn heit in skoft boargemaster wie. Itzin woe yn it earstoan teäterakteur wurde, dêr't er in oplieding foar folge oan it *American Conservatory Theater* yn San Francisco. Hy wie te sjen yn meardere teäters troch it hiele lân. Foar syn rol yn it toanielstik *The Kentucky Cycle* waard er nominearre foar in Tony Award. It stik sels wûn in Pulitzer-priis.

Itzin is lykwols benammen bekend wurden fan syn telefyzje- en filmrollen. Itzin hie gastrollen yn meardere telefyzjeprogramma's. Syn grutste resinte rol wie dy fan *presidint Charles Logan* yn de telefyzjesearje 24. Yn 2005 waard er by de cast fan dy searje foege, healwei it fjirde seizoen. Yn it seizoen dêrnei wie syn personaazje presidint wurden, en spile syn personaazje in wichtige rol yn de ferhaalline fan dat seizoen. Itzin waard nominearre foar in Emmy Award foar bêste manlike byrol yn in dramasearje foar syn aktearprestaasjes. Itzin hoegde gjin audysje te dwaan foar syn rol yn de searje om't er yn it twadde seizoen alris audysje dien hie. Boppedat koe er ien fan de produsinten.

Itzin hie njonken in wichtige rol yn 24 noch rollen yn in pear oare searjes. Sa spile er yn Friends, Murder One, Navy NCIS, The O.C., Judging Amy, Boston Legal, , The Practice en de koartrinnende sciencefiction-televisieserie Firefly. Ek spile hy de rol fan *John Ashcroft* yn de telefyzjefilm DC 9/11: Time of Crisis. Boppedat hie Itzin meardere rollen yn de Star Trektelevisieseries. Yn 1993 spile er yn Star Trek: Deep Space Nine, en dêrnei spile er noch yn Star Trek: Enterprise en Star Trek: Voyager.

Itzin ferstoar yn 2022 yn de âldens fan 74 jier.
Josjkar-Ola

**Josjkar-Ola** (Russysk en Marysk: Йошкар-Ола; oant 1919 Tsarjovokoksjajsk (Царёвококшайск) en fan 1919 oant 1927 Krasnokokstsjaisk (Краснококшайск); is de haadstêd fan de Russyske dielrepublyk Mari El. 

De universiteitsstêd leit oan de Lytse Koksjaga (Малая Кокшага). 

## Skiednis

Nei de oermastering fan it gebiet troch Ruslân waard de stêd yn 1584 as militêre fêsting stifte. De oarspronklike betsjutting fan de stêd wie 'Tsarestêd oan de Koksjaga'.

Oan it begjin fan de 18e iuw waard Josjkar-Ola by it gûvernemint Kazan yndield. 

Yn 1919 waard de stêd yn Krasnokokstsjaisk (Reade stêd oan de Koksjaga) omneamd. Sûnt 1927 krige de stêd de ynhiemske namme Joasjkar-Ola (Marysk foar 'Reade stêd').  

De stêd krige koartlyn in nagelnij stedssintrum en wurdt fanwegen de tapaste boustyl ek wol 'Europa yn it hert fan Ruslân' of in 'kopy fan Moskou' neamt. De stêd is ien fan de kulturele sintra fan de Finsk-Oegryske folken en wurdt troch in soad toeristen besocht.     

### Befolkingsûntwikkeling


Brown house Amsterdam Embankment, 2 in Yoshkar-Ola.jpg|*Hûs oan de Amsterdam-kaai*
Йошкар-Ола. Кафедральный собор Благовещения Пресвятой Богородицы -1.jpg|*[[Ferkundigingskatedraal (Josjkar-Ola)|Ferkundigingskatedraal]]*
Набережная города Йошкар-Ола ночью (Театр кукол на Патриаршей площади).jpg|'
Yoshkar-Ola P8122214 2200.jpg|*Tradisjonele houten arsjitektuer*
Вид на Вознесенскую церковь.jpg|*Sicht op de Lytse Koksjaga en de [[Himelfearttsjerke (Josjkar-Ola)|Himelfearttsjerke]]*
Tony Sirico

**Genaro Anthony (Tony) Sirico, Jr.** (Brooklyn, 29 july 1942 – Fort Lauderdale Floarida, 8 july 2022) wie in Amerikaansk akteur. Hy is benammen bekend troch syn rol as *Paulie Gualtieri* yn de telefyzjesearje The Sopranos. Dêrneist hat er as stimakteur wurke yn ôfleveringen fan SpongeBob SquarePants en The Fairly OddParents.

Hy aktearre betreklik faak yn de rol fan gangster, lykas yn de films The Last Fight, Goodfellas, Bullets Over Broadway, Mighty Aphrodite, Cop Land en Mickey Blue Eyes. Hy hat ek rollen as plysjeman spile, lykas yn Dead Presidents en Deconstructing Harry. 

Sirico ferstoar yn 2022 yn de âldens fan 79 jier, hy wie al in skoft siik.
Felix Thijssen

**Felix Thijssen** (Rijswijk, 24 novimber 1933 – Saint-Germain-de-Calberte, 26 july 2022) wie in Nederlânsk skriuwer fan berne-, sciencefiction- en skrillers. Ek skreau Thijsen ferskate senario's foar spylfilms en telefyzjesearjes.
Rinus Ferdinandusse

**Marinus Daniël (Rinus) Ferdinandusse** (Goes, 28 novimber 1931 – Amsterdam, 23 july 2022) wie in Nederlânsk skriuwer ûnder oare fan misdiedromans. Hy wie fan 1969 oant 1996 haadredakteur fan Vrij Nederland.

## Karriêre
Se debutearre as tekstskriuwer en kabaretier op de kristlike *HBS De Populier* yn De Haach en wie fan 1954 oant 1965 lieder fan it *Haags Studentencabaret*. Fan 1958 oant 1961 wie er redakteur fan studinteblêd *Propria Cures*. Ek waard er bekend troch syn meiwurking oan it satiryske telefyzjeprogramma fan de VARA.*Zo is het toevallig ook nog eens een keer* (1963-1966).

Yn 1969] folge hy Mathieu Smedts op as haadredakteur fan it opinywykblêd Vrij Nederland. Dêrfoar stelde er, ek nei syn ôfskied as haadredakteur yn 1996, de jierlikse Detective- en thrillergids gear, mei koarte besprekkingen fan wat op dat mêd ferskynd wie.

Ferdinandusse ferstoar yn 2022 yn de âldens fan 90 jier. 

## Boeken
* *Neem er eentje van mij* (1964)
* *Stukjes in de kraag* (1965)
* *Naakt over de schutting* (1966), yn 1973 ûnder deselde titel ferfilme troch Frans Weisz.
* *Op de barkeeper beschouwd* (1967)
* *Zij droeg die nacht een paars corset* (1967)
* *De brede rug van de Nederlandse maagd* (1968)
* *De zoon van een ouwe klare* (1969)
* *Het rijkste uit het leven van Douwe Trant* (1969)
* *En het hoofd werd op tafel gezet* (1970)
* *Tappelings* (1970)
* *De bloedkoralen van de bastaard* (1971)
* *Als je nog eens wat weet* (1972)
* *De zoon van Douwe Trant* (1973)
* *De haren van de vos* (1983)
* *Een klein vergrootglaasje* (1985)
* *Gedachten op dinsdagochtend* (1991)
* *De terugkeer van Rutger Lemming* (1996)
* *Dovemansoren* (2001) boekgeskink *Moanne fan it Spannende Boek*
* *Als sterren naar de hemel gaan; 21 portretten van beroemde [[Hollywood]]-godinnen* (2004)
* *Een hand om in te bijten* (2006)
Ferkundigingskatedraal (Josjkar-Ola)

De **Ferkundigingskatedraal** (Russysk: Благовещенский собор; *Blagovesjtsjenski sobor*) is in russysk-otterdokse katedraal yn Josjkar-Ola (Mari El) yn 'e Russyske Federaasje. De katedraal stiet op it Plein fan de Republyk en de Hillige Jongfaam en waard yn 'e jierren 2010-2014 boud. 

## Skiednis
De bou sette op 29 oktober 2010 útein mei de earste stienlizzing troch de president fan 'e republyk El Leonid Markelov en de aartsbiskop fan Josjkar-Ola en Mari. Model foar de tsjerke stie de Bloedtsjerke fan Sint-Petersburch. Yn 2013 waard de bou fan 'e klokketoer foltôge en de klokken ophongen. 

Tsjin it ein fan oktober 2014 waarden de fjouwer koepels mei de krúsen wijd en op 'e tuorren set. Letter waard ek de fyfte sintrale koepel omheech takele en op 'e tsjerke set.     

Patriarch Kirill fan Moskou wijde de foltôge tsjerke op 12 juny 2016 yn. Tagelyk waard doe it patriargchale beslút foarlêzen dat de tsjerke de katedraal fan it bisdom Josjkar-Ola wurde soe. De âlde Himelfeartkatedraal waard dêrmei degradearre ta in gewoane parochytsjerke. 

De hichte fan 'e katedraal is 74 meter en it gebou biedt plak foar 2000 minsken.

## Bylden
Yn 2007 waard by de takomstige katedraal in byld set fan Marije mei Bern, folge yn 2011 troch in fontein mei in byld fan de aartsingel Gabriël op it sintrale plak fan it plein by de katedraal.
Julio Jiménez

**Julio Jiménez Muñoz** (Ávila, 28 oktober 1934 - dêre, 8 juny 2022) wie in Spaansk hurdfytser. 

## Karriêre
Jiménez wie profhurdfytser fan 1961 oant en mei 1969. Hy wûn trije kear, yn 1965, 1966 en 1967, it berchklassemint yn de Omgong fan Frankryk. Hy wûn ek trije kear, yn 1963, 1964 en 1965, it berchklassemint yn de Omgong fan Spanje. Yn 1964 waard er Spaansk kampioen op 'e dyk.

Julio Jiménez ferstoar op 8 juny 2022 yn 'e âldens fan 87 jier as gefolch fan in ferkearsûngelok yn syn berteplak Ávila.

## Dielnimming oan grutte omgongen
### Dielnimming oan de Omgong fan Frankryk
* 1964 - 7e; winner 13e en de 20ste etappe.
* 1965 - 23e; winner 9e en de 17e etappe.
* 1966 - 13e; winner 16e etappe.
* 1967 - 2e;
* 1968 - 30e  

### Dielnimming oan de Omgong fan Spanje
* 1961 - 36e; 
* 1962 - 46e; 
* 1963 - 23e; 
* 1964 - 5e; winner 5e en de 14e etappe.
* 1965 - 34e; winner 10e etappe.

### Dielnimming oan de Omgong fan Itaalje
* 1966 - 4e; winner 2e en de 15e etappe.
* 1968 - 10e; winner 9e en de 18e etappe.

## Ploegen
* 1957 - CC Ávila
* 1959 - Bilbao-Goyoaga
* 1960 - Licor 43
* 1960 - Lambretta-Mostajo
* 1960-1961 - Catigene
* 1962-1963 - Faema
* 1964-1966 - Kas-Kaskol
* 1966 - Ford France-Hutchinson
* 1967-1968 - Bic
* 1969 - Eliolona
Stien Baas-Kaiser

**Christina Wilhelmina (Stien) Baas-Kaiser** (Delft, 20 maaie 1938 – Baarn, 23 juny 2022) wie in Nederlânsk langebaanrydster Baas-Kaiser wie Olympysk Kampioen op 'e 3 km by de Olympyske Winterspullen 1972 yn Sapporo ek waard Stien Baas-Kaiser seis kear Nederlânsk Kampioen Oer Alles.

Baas-Kaiser ferstoar op 23 juny 2022 yn de âldens fan 84 jier.
Himelfearttsjerke (Josjkar-Ola)

De **Himelfearttsjerke** (Russysk: Церковь Вознесения; *tserkov Voznesenija*) is in otterdokse parochytsjerke yn 'e stêd Josjkar-Ola (Mari El) yn 'e Russyske Federaasje. De tsjerke falt ûnder it bisdom Josjkar-Ola en wie fan 1993 oant 2016 de katedraal fan it bisdom.   

## Skiednis
De tsjerke waard yn 1756 yn it doetiidske Tsarjovokoksjajsk boud ûnder it bewâld fan Elizabeth fan Ruslân. Stifter fan 'e tsjerke wie de keapman Ivan Andrejevitsj Ptsjelin, dy't syn hûs njonken de tsjerke hie. De oan 'e tsjerke ferbûne geastliken wiene warber yn it ûnderwiis en aktyf op ferskillende skoallen yn it parochygebiet. 

De tsjerke bleau yn 'e tiid fan 'e Sovjet-Uny noch relatyf lang iepen, ek al hiene de oan 'e Himelfearttsjerke tsjinjende geastliken slim te lijen ûnder it nije bewâld. Op 23 maaie 1935 waard de biskop arrestearre op beskuldiging fan kontrarevolúsjonêre aktiviteiten, feroardiele ta trije jier ferballe nei Archangelsk, dêr't er yn 1938 deasketten waard. Ek de lêste preester foar de Twadde Wrâldkriich waard arrestearre, ferballe en yn 1937 deasketten.  

Op 9 desimber 1937 waard de tsjerke, op dat stuit noch de iennige aktive tsjerke fan 'e stêd, sletten. It gebou waard oan in radio-útstjoerder oerdroegen en letter oan in brouwerij, wylst de klokketoer en de poarte mei it stiennen stek ôfbrutsen waarden. Fierder waard in galerij ôfbrutsen en oan 'e tsjerke in twa ferdjippings hege fabryk boud. Alle muorreskilderingen yn 'e tsjerke ferdwûnen en de tsjerke rekke yn it neigean.

Yn 1992 waard de tsjerke werom jûn en op 24 april dat jier waard it haadalter wer ynwijd. Healwei de jierren 1990 waard nei de restauraasje ek de rest fan de tsjerke wer yn gebrûk nommen. Yn 'e jierren 2008-2009 waard de klokketoer wer opboud yn wat oare foarmen as de oarspronklike toer.  

Nei de foltôging fan de Ferkundigingskatedraal fan Josjkar-Ola yn 2016 rekke de Himelfeartkatedraal de status fan katedraal kwyt. It is tsjintwurdich in gewoane parochytsjerke.
Volzjsk

**Volzjsk** (Russysk: Волжск) is in stêd yn de autonome republyk Mari El yn Ruslân. Eartiids hiet it plak Lopatino (Russysk: Лопатино), mar by de ferliening fan de stedsstatus yn 1940 krige Volzjsk de hjoeddeiske namme.

## Skiednis
Op de lokaasje lei eartiids in plak mei de namme Lopatin of Lopatino. Yn 1940 krige Volzjsk de tsjintwurdige namme en stedsrjochten.,

## Geografy
De stêd leit likernôch 100 km súdeastlik fan Josjkar-Ola oan de kant fan de Wolga en 5 km fan de mûning fan de Ilet. De ôfstân ta Kazan is 40 km. Volzsjk leit oan it ein fan in ôftakking fan it spoar dat fan Moskou oer Kazan nei Jekaterineburch rint; de autowei fan Moskou oer Tsjeboksary nei Kazan en Jekaterineburch (M-7) leit likernôch 30 km súdlik fan de stêd. Volzjsk is it bestjoerssintrum fan it rajon mei deselde namme.

## Befolkingsûntwikkeling

## Ofbylden

Ofbyld:MariEl Volzhsk 08-2016 photo01 mosque.jpg|*Moskee*
Ofbyld:MariEl Volzhsk 08-2016 photo04 StNicholas Church.jpg|*Nikolaas-tsjerke*
Ofbyld:MariEl Volzhsk 08-2016 photo03 railway station.jpg|*Stasjon*
Ofbyld:MariEl Volzhsk 08-2016 photo06 Culture Palace.jpg|*Teäter*
Ofbyld:MariEl Volzhsk 08-2016 photo12 Local museum.jpg|*Streekmuseum*
Jierbeurs (Utert)

De **Jierbeurs**, foar 2015 de **Jierbeurs Utert** (*Jaarbeurs Utrecht*), is in gebouwekompleks yn de Nederlânske stêd Utert foar grutskalige eveneminten lykas konferinsjes, eksposysjes, útstallings, gearkomsten, trainings, bedriuwseveneminten en beurzen en ek lytsere eveneminten.

De Jierbeurs lûkt likernôch 2,5 miljoen besikers yn 't jier. De lokaasje yn Utert is tige gaadlik, omreden syn sintrale lizzing. It kompleks stiet deun by it Stasjon Utert-Sintraal.

## Skiednis
Doe't de Earste Wrâldkriich oan 'e gong wie, naam de ynternasjonale hannel yn Nederlân tige ôf. Guod koe net mear ynfierd wurde en sadwaande moasten dy yn Nederlân produsearre wurde. Dat late ta it tanimmen fan de ynlânske hannel en doe ûntstie der ferlet fan in sintraal punt dêr't hannelskontakten lein wurde koene. Dat late yn 1916 ta it oprjochtsjen fan de *Vereeniging tot het houden van Jaarbeurzen*, oanset troch de *Vereeniging Nederlandsch Fabrikaat*, de *Maatschappij van Nijverheid* en de *Nederlandse Vereniging voor Tentoonstellingsbelangen*. As plak waard foar Utert keazen omreden syn sintrale lizzing en de goede berikberens. Foaroansteande Utertsken namen harren sit yn it deistich bestjoer fan de feriening. Om de Jierbeurs wier te meitsjen krige de feriening subsydzje fan de Ryksoerheid en de gemeente Utert.

De earste Jierbeurs waard yn 1917 holden yn de doetiidske *Fruithal* en *Korenbeurs* op it *Vredenburg*. Der wiene 690 Nederlânske bedriuwen dy't harren presintearren en 87.000 útsochte besikers besteande út yndustriëlen en winkelmanlju. 

De twadde Jierbeurs waard yn de maitiid fan 1918 holden mei 1062 meidoggers. De feriening besleat doe permanint yn Utert te bliuwen. Yn 1921 waard der foar it earst ek hjerstmis in jierbeurs organisearre en dy hie ek ynternasjonale meidoggers. Ek dat jiers waard de *Fruithal* ferfongen troch de earste fêste Jierbeursgebou. Yn 1930 waard ek de *Korenbeurs* ferfongen troch nijbou, dêr't neitiids de romte twaris fan útwreide waard.

Yn de Twadde Wrâldkriich waard it hâlden fan Jierbeurzen troch de nazy's ferbean en dy namen de gebouwen yn beslach. Yn 1946 waard de earste neikriichske Jierbeurs holden, tenei sûnder subsydzje fan it ryk en de gemeente. It tal besikers naam algeduerigen ta en doe wie der ferlet foar mear romte. Om't útwreidzjen fan de gebouwen oan de Vredenburg net koe, waard keazen foar in lokaasje oan de *Croeselaan*. Dêrnei waard fierder útwreide. Yn de 1970-er jierren waarden de measte âlde gebouwen oan de Vredenburg sloopt en meitsje plak fan it nije winkelsintrum *Hoog Catharijne* en it muzyksintrum. Yn 2013 oant 2020 waard it gânse stasjonsgebiet op 'e kop helle en yngeand ferboud

## Keppeling om utens
* Webside fan de Jierbeurs
Ridderkerk

**Ridderkerk** is in plak en gemeente yn de Nederlânske provinsje Súd-Hollân. Yn 2022 hat de gemeente neffens it CBS likernôch 47.000 ynwenners.

Ridderkerk leit op it eilân Iselmûn en grinzet oan de gemeenten Krimpenerwaard, Molelannen, Alblasserdam, Hendrik-Ido-Ambacht, Zwijndrecht, Barendrecht en Rotterdam, en oan de rivieren de Nije Maas, Noard en it Waaltsje.

Der binne grutte strang grifformearde tsjerken.

## Plakken
Doarpen yn de gemeente Ridderkerk binne:

## Untwikkeling ynwennertal
Befolkingsûntwikkeling sûnt 1996:

## Boargemasters
Boargemasters sûnt 1861:

## Gemeenteried
De gemeenteried sûnt 1990:

## Keppelingen om utens
* Webstee fan de gemeente
* Plaatsengids
Hans Brian

**Johannes Franciscus Maria (Hans) Brian** (Amsterdam, 19 jannewaris 1940 – Son, 7 juny 2022) wie in Nederlânsk rugbyspiler, - coach, sportsjoernalist, sportkommentator en telefyzjepresintator.

## Karriêre
Brian spile fan 1956 ôf rugby by *AAC* en kaam fan 1959 ôf út foar it Nederlânske rugbyteam. Yn 1963 moast er fanwegen in blessuere ophâlde. Hy die de ALO en wie yn de jierren 1960 bûnscoach fan it Nederlânske rugbyteam. Ek sette er him yn foar de begelieding fan rugbytrainers en - skiedsrjochters. Yn 1970 gie Brian op de sportredaksje fan De Telegraaf wurkjen. Yn 1976 makke hy de oerstap nei de NOS. Dêr waard Brian sportkommentator en hie njonken rugby ek hockey as spesjalisaasje wêrby't hy ferskate grutte finales bekommentariearre. Ek wie er fêste kommentator by tafeltennis, badminton en auto- en motorsport; de TT Assen, Formule 1 en Parys-Dakar. Hjirneist wie er earst wurksum as gymlearaar ûnder oare op in middelbere skoalle yn Eindhoven. En dêrnei hie er in stêffunksje op de kommunikaasje-ôfdieling fan DAF. Tussen 1985 en 1987 presenteerde Brian voor de NCRV de spelshow *It's All in the Game*. Yn 2005 hold er op by de NOS. Brian waard yn 2007 lid fan fertsjinste fan de Nederlânske Rugby Bûn en yn 2016 waard dat opwurdearre ta earelid. Hy wie ek yn 2004 beneamd ta lid fan fertsjinste fan de KNHB.
Philip Baker Hall

**Philip Baker Hall** (Toledo Ohio, 10 septimber 1931 – Glendale Kalifornje, 13 juny 2022) wie in Amerikaansk akteur. Hy waard yn 1998 nominearre foar in Independent Spirit Award foar syn haadrol yn de misdie-dramafilm *[[Hard Eight]]* en yn 2006 foar in Satellite Award foar syn byrol yn de komeedzjesearje *[[The Loop (telefyzjesearje)|The Loop]]*. Hall waard yn 1998 ek nominearre foar in Screen Actors Guild Award Tegearre mei de hiele cast fan *[[Boogie Nights (film)|Boogie Nights]]* en nochris yn 2002 mei dy fan *[[Magnolia (film)|Magnolia]]*.

## Karriêre
Hall makke yn 1970 syn film - en akteardebút as Heit Reis yn de dramafilm *[[Cowards]]*. Sûnt spile er rollen yn mear as sechstich oare films, mear as njoggentich ynklusyf dy yn telefyzjefilms. Op telefyzjemêd droech Baker Hall ek net swak by, mei't er ferskynde as werkommend personaazje yn mear as fyftich ôfleveringen fan mear as tsien ferskillende telefyzjesearjes. Ek hie er gastroltsjes foar ien kear yn mear as 35 oare searjes.

Hall ferstoar yn 2022 yn de âldens fan 90 jier.
Alec John Such

**Alec John Such** (Yonkers New York,  14 novimber 1951 – Horry County Súd-Karolina, 4 juny 2022) wie in Amerikaansk bassist. Hy waard benammen bekend fan de band Bon Jovi. 

Foardat er him by Bon Jovi oansleat spile Such earder mei Richie Sambora by *Message* en by *Phantom's Opera* mei Tico Torres. Yn 1994 ferliet hy de band en is nea offisjeel ferfongen. Syn ûnoffisjele ferfanger is Hugh McDonald.

Nei syn Bon Jovi-tiid waard Alec John Such manager fan in pear lokale bands út Nij-Jersey en wie dêrneist eigener fan in motorsaak yn New York.

Such ferstoar yn 2022 yn de âldens fan 70 jier.
Ric Parnell

**Ric Parnell** (Hammersmith, 13 augustus 1951 - Missoula Montana Feriene Steaten, 1 maaie 2022) wie in Ingelsk drummer. Hy waard bekend as drummer fan Atomic Rooster. Mar Parnell is it bêst bekend fanwegen syn rol as de drummer *Mick Shrimpton* yn de cultfilm This Is Spinal Tap.

Yn 1970 wie er lid fan de hardrockband *Horse*, dy 't ien album opnaam foardat er út inoar gie. Koart dêrnei kaam er efkes ta de progressive rockband Atomic Rooster, wêrnei't er nei mar twa moanne by de band wei gie. Tsjin de ein fan 1971 waard er útnûge om him wer by Atomic Rooster te foegjen, diskear bleau er lang genôch om op de lêste twa albums fan de band te spyljen.

Nei't Atomic Rooster ta in ein kaam wie, foege Parnell him by de Italjaanske band *Tritons*, nei Tritons wie Par-mei-oprjochter fan de Italiaanske prog-rockband *Ibis*. Parnell wie de drummer en mei-tekstskriuwer fan harren album út 1974, *Sun Supreme*. Parnell ferliet de band foardat it twadde album útkaam.

Yn 1975 wie Parnell lid fan de mear pop/rock-oriïntearre band *Stars*, dy't in album sûnder titel útbrocht foardat ek dizze band útelkoar gie. Dat waard folge troch in perioade fan twa albums as drummer fan de Italjaansk/Britske jazzfusionband *Nova* yn 1977 en 1978. Nei't er Nova ferlitten hie, bleau Parnell yn de jierren santich en tachtich foar ferskate oare bands en artysten spyljen.

Parnells grutte trochbraak kaam yn 1984 doe't er de rol fan *Mick Shrimpton* spile yn de mockumentary This Is Spinal Tap. Syn karakter wie ien fan in lange rige ûngelokkige drummers dy 't allegearre omkomme troch bûtenissige ûngelokken, Parnells karakter Mick Shrimpton kaam troch brân om it libben.

Spinal Tap waard in echte band, naam in soundtrackalbum op en promoatte de film mei liveshows. Om't it karakter fan Parnell *Mick Shrimpton* ferstoar yn This Is Spinal Tap, Naam Parnell foar de optredens nei it útbringen fan de film de rol fan syn *"twillingbroer"* drummer Ric Shrimpton oan. Dit gie troch op it reünyalbum *Break Like the Wind* fan de band út 1992 en de byhearrende toernee.

Parnell ferstoar yn 2022 yn de âldens fan 70 jier.

## Keppeling om utens
* diskografy by Discogs
Eric Schneider

**Eric Schneider** (Batavia, 30 augustus 1934 - Clamecy, Frankryk, 23 maaie 2022) wie in Nederlânsk akteur en toanielskriuwer. Hy wie de broer fan de diplomaat Carel Jan Schneider, dy't as skriuwer bekend waard ûnder it pseudonym *F. Springer*.

## Karriêre
Syn legere skoaltiid brocht Eric Schneider troch yn in Japansk ynterneringskamp. Yn 1947 kaam er nei Nederlân dêr't er, nei in jier yntinsyf thúsûnderwiis troch syn heit, de HBS trochrûn. Yn 1956 waard er oannommen op de Toanielakademy Maastricht, dêr't er yn 1960 eineksamen die. Schneider debutearre yn 1960 op it toaniel. Hy spile dêrnei mear as hûndert, foar it meastepart, haadrollen by gâns toaniel selskippen. Schneider spile yn 1965 de haadrol yn de Nederlânske spylfilm 10.32. Dêrnei spile er noch yn tal fan telefyzje - en filmproduksjes. Yn 2010 wie er te sjen as de âlde Prins Bernhard yn de telefyzjesearje *[[Bernhard, schavuit van Oranje]]*. Yn 2012 fertolke Schneider wer de rol fan de âlde Prins Bernhard yn de telefyzjesearje *[[Beatrix, Oranje onder vuur]]*. 

Schneider wie ek aktyf as regisseur. Dêrneist lei er fan 1994 ôf syn toanieloantinkens fêst yn tekeningen. Schneider skreau in tal toanielstikken. Inkelde titels binne: *Tweelicht*, *Rinkelrooien*, *De stilte aan de andere kant van de weg*, *Theodoor, een total loss* en *Nocturne*, in bittere komeedzje. Yn augustus 2013 ferskynde syn earste roman mei de titel *Een tropyske herinnering* bij Uitgeverij Cossee. Yn 2020 ferskynde it boek *Een relaas van vriendschap en liefde*.

Schneider ferstoar yn 2022 yn de âldens fan 87 jier, oan de gefolgen fan in fal.
Ronnie Hawkins

**Ronald Cornett (Ronnie) Hawkins**  (Huntsville Arkansas, 10 jannewaris 1935 – Peterborough Ontario Kanada, 29 maaie 2022) wie in Amerikaanske Rock-'n-roll-artyst. Hy begûn syn karriêre yn Arkansas, Feriene Steaten, mar bruts pas echt troch doe 't er nei Ontario, Kanada ôfreizge. Hawkins hat yn totaal mear as fiifentweintich albums opnommen. Relatyf bekende nûmers binne *[[Who Do You Love?]]*, *[[Hey Bo Diddley]]*, en Susie Q, de lêste skreaun troch syn neef Dale Hawkins. Hawkins ferstoar yn 2022 yn de âldens fan 87 jier.
Magadan (oblast)

De **oblast Magadan** (Russysk: Магаданская область; *Magadanskaja oblast*) is in bestjoersdistrikt yn it fiere easten fan Ruslân.

It gebiet is tige tin befolke en mear as de helte fan alle ynwenners wenje yn de haadstêd mei deselde namme. 
## Geografy

De oblast leit oan de See fan Ochotsk en omfiemet in diel fan it East-Sibearyske Berchlân, fral it Kolymaberchtme. Likernôch de helte fan it gebiet ûntwettert op de See fan Ochtotsk, de oare helte op de Kolyma. It oerflak is mei 462.464 km² net folle grutter as Sweden. 

## Befolking
De Russyske kolonisaasje sette yn de 17e iuw útein. Yn de Sovjet-Uny stie dit diel fan it lân op in minne namme troch it grutte tal strafkampen. De stêd Magadan waard yn 1939 stifte as in stasjon, dêr't twangarbeiders fierder nei de minen transportearre waarden. Folle mear as oare gebieten fan de Russyske Federaasje wenje de measte minsken yn de oblast Magadan yn stêden. Yn 2020 wie dat 97,73%.

It al tin befolke gebiet hat sûnt 1989 in hiel soad ynwenners ferlern. Fan 1989 oant 2010 rûn it ynwennertal mei wol 60% tebek. Ek minderheden lykas Oekraïners, Wyt-Russen en Tataren binne yn grutte tallen ferhûze.

Oant yn de tiid fan Joazef Stalin wennen der hast gjin minsken. By in earste folkstelling yn de Sovjet-Uny wennen yn it hiele gebiet mar 7000 minsken. De befolking naam troch de deportaasje fan twangarbeiders ta en neffens de folkstelling fan 1939 wennen der al 149.712 minsken.

### Befolkingsûntwikkeling
Sûnt de ûntbining fan de Sovjet-Uny binne hiele doarpen ûntfolke. Ek de stedsbefolking is sûnt 1989 sterk ôfnommen. It oandiel fan de stedske befolking yn de oblast is lykwols wol tanommen.

* Ynwennertallen binne ôfkomstich fan it Russysktalige lemma, oproppen op 2 augustus 2022

### Lânseigen befolking
Foar de Oktoberrevolúsje bestie de befolking fan it gebiet hast allinne út de oarspronklike bewenners, ek al hearde it gebiet doe al mear as 200 jier by it Russyske Ryk. Nei't Stalin mei de deportaasje nei de strafkampen begûn en it ûntdekken fan grûnstoffen feroare dat. Tsjintwurdich foarmet de lânseigen befoking mar in lytse minderheid fan likernôch 6.000 minsken (2002: 5995, 2010: 5854).   

## Ekonomy
Mynbou is de belangrykse pylder fan de ekonomy fan it gebiet. Benammen goud, sulver en tin wurdt fûn. Ek is de fiskerij en de enerzjywinning fan belang. 

## Stêden
Yn de oblast is der njonken Magadan noch de stêd Sûsûman. Dêrnjonken wiene der noch 28 plakken mei in stedsk karakter, mar troch it tebekrinnende ynwennertal hawwe guon dêrfan dy status yntusken formeel ferlern.

* Ynwennertallen binne ôfkomstich fan it Russysktalige lemma, oproppen op 2 augustus 2022
Jan Rot (sjonger)

**Jan Rot**  (Makassar Yndoneezje, 25 desimber 1957] – Rotterdam, 22 april 2022) wie in Nederlânske sjonger, komponist, tekstdichter en kollumnist. Hy waard musikus yn 1978, mar in trochbraak bleau ynearsten út. Hy die wurk foar ferskate media en teätertournees. Yn de jierren nei 2000 waard er oersetter fan hits fan oaren en wertaler fan ferneamde wurken út de klassike muzyk. 

Rot ferstoar yn 2022 yn de âldens fan 64 jier, oan de gefolgen fan kanker
Alex Brenninkmeijer

**Alex Franciscus Maria Brenninkmeijer** (Amsterdam, 29 juny 1951 - Lúksemboarch, 14 april 2022) wie in Nederlânsk jurist. Hy wie fan 2005 oant 2014 Nasjonale ombudsman en fan 2014 oant syn ferstjerren lid fan de Jeropeeske Rekkenkeamer. Hy ferstoar op 14 april 2022 yn 'e âldens fan 70 jier yn in sikehûs yn de stêd Lúksemboarch, dêr't er neffens in wurdfierder fan de Jeropeeske Rekkenkeamer opnommen wie fanwegen in ynfeksje en hertproblemen.
Manny Charlton

**Manuel (Manny) Charlton** (La Línea de la Concepción, Spanje, 25 july 1941 - Teksas, Feriene Steaten, 5 july 2022) wie in Skotsk gitarist. Hy waard bekend as mei-oprjochter fan Nazareth. 

## Karriêre
Foardat er by Nazareth kaam, spile Charlton yn in pear bands, benammen de *Mark 5* en letter de *Red Hawks*, oant er lid waard fan de band *The Shadettes.* Yn 1968 feroare de band syn namme yn Nazareth, ynspirearre troch de iepeningstekst fan *The Weight*, in liet fan The Band. Charlton wie ek jierrenlang de produsint fan de band, as opfolger fan Roger Glover fan Deep Purple, nei't de band besletten hie in nije rjochting yn te slaan foar it album *Hair of the Dog*.
Charlton produsearre ek it titelleaze Dan McCafferty-debútalbum yn 1975, mei in single *Out of Time*. Hy soe in rige suksesfolle Nazarethalbums produsearje, oant en mei *No Mean City* yn 1979.

Axl Rose fan Guns N' Roses woe yn't earstoan dat *"de man dyt Nazareth's Hair of the Dog produsearre"* produsearje soe wat it trochbrekken fan de band wurde moatte soe. Charlton krige it fersyk fan *Geffen Records* en produsearre yn juny 1986 ferskate opnamen yn Sound City Studios te Los Angeles. Oan de ein fan de sesje hiene se 25 nûmers op tape. Nei dit earste wurk gie Charlton werom nei Nazareth yn Jeropa en Guns N' Roses hierde Mike Clink yn om it album te produsearjen. Charltons produksjes binne opnaam as bonussen op de werútjefte fan *[[Appetite for Destruction]]* yn 2018.

Nei it ferlitten fan Nazareth yn 1990 spile Charlton in pear soloshows yn it Skotske klupsirkwy en brocht er syn earste soloalbum *Drool* út yn 1997, mei Neil Miller op sang. It jier dêrnei ferhuze er nei Teksas, dêr't er de Manny Charlton Band (MCB) oprjochte. De nije band brocht in pear albums út foardat se yn 2003 útinoar giene.

Tusken 2003 en 2005 brocht Charlton wer wat solowurk út en begjin 2006 kaam Charlton by de Sweedske rockband *From Behind*, dy’t harren debútalbum mei de titel *Game Over* útbrocht en troch Europa toerde om it album te stypjen foardat se ein 2007 útinoar giene. Charlton brocht doe in solo-album *Americana Delux*e út, mei nûmers as Fleetwood Mac's *Tusk*.

Charlton wie in oantal jierren boaske mei Isabel mei wa't er in soan en dochter krige. Yn 1997 ferhuze Charlton nei Texas yn Amearika, dêr't er boaske mei in Julie. Yn 2015 ferhuze er nei Cordoba yn Spanje. 

By in besite oan de Feriene Steaten ferstoar Charlton op 5 july 2022 yn Teksas, yn 'e âldens fan 80 jier.

## Diskografy
### Albums
Summer Night City

***Summer Night City*** is in nûmer dat oarspronklik opnaam is troch ABBA. It nûmer is ien fan de gruttere hits fan ABBA, mar hat nea op in studio-album fan de popgroep stien. Wol is it nûmer opnommen op it kompilaasje-album Greatest Hits Vol. 2 út 1979. Summer Night City waard op 6 septimber 1978 útbrocht as single.

## Oer it nûmer
*Summer Night City* waard skreaun troch Benny Andersson en Björn Ulvaeus. De opnamesesjes foar Summer Night City begûnen yn it begjin fan 1978. ABBA's nije opnamestudio, Polar Music Studio, waard iepene yn maaie mar wie doe noch net klear foar gebrûk. Dêrom waarden earst opnamen makke yn de Metronome Studio. De 43 sekonden duorjende intro waard skrast om de kwaliteit te ferbetterjen, mar it woe net slagje. It miksen duorre sels in wike, folle langer as it miksen fan oare ABBA nûmers. ABBA besleat, nettsjinsteande it, yn harren eagen, net al te bêste einresultaat, it nûmer yn septimber út te bringen op single. Nettsjinsteande dat de groep sels it nûmer net al te bêst fûn, waard Summer Night City in hit foar ABBA. It nûmer kaam op nûmer 1 yn Ierlân, Finlân en Sweden, it wie sels harren lêste nûmer 1-hit yn Sweden.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
Froukje Veenstra

**Froukje** (echte namme: **Froukje Veenstra**) (Nieuwkoop, 4 septimber 2001) is in Nederlânske sjongster.

## Karriêre
Har earste ferske *Groter Dan Ik* kaam begjin 2020 út, in protestliet dat de klimaatkrisis beskreau. Tegearre mei Pepijn Lanen (De Jeugd van Tegenwoordig), Leon Palmen en Jens van der Meij skreau se ûnder oare *Onbezonnen*. Dit ferske waard yn jannewaris 2021 útbrocht. It ferske komt fan de yn 2021 útbrochte ep *Licht en donker*, dêr't yn totaal seis ferskes op stean. Froukje wie yn maaie 2021 te sjen yn in reklame kampanje fan de Nederlandse Spoorwegen dêr't se it liet *Morgen is het weer vandaag* foar skreaun hat, dat as eftergrûnmuzyk yn de reklame tsjinne.

## Priveelibben
Froukje Veenstra komt út in ûnderwiisgesin wêrby 't muzyk min ofte mear in sintrale rol ferfollet. En hat oan it Rotterdamsk konservatoarium studearre.

## Diskografy
;EP
* Licht en donker - (7 jannewaris 2021) - Top Notch
* Uitzinnig - (18 maart 2022) - Top Notch
Trije-ienheidkatedraal (Magadan)

De **Trije-ienheidkatedraal** (Russysk: Свято-Троицкий собор; *Svjato Troitski sobor*) is in Russysk-otterdokse katedraal yn Magadan, Ruslân. De katedraal is de grutste otterdokse katedraal yn it Russyske Fiere Easten.  

## Skiednis
De katedraal waard boud op it plak dêr't it 'Hûs fan de Sovjets' boud wurde soe. Fan dat nea foltôge gebou waarden de fûneminten en de metalen frames fan 'e earste twa ferdjippings brûkt om 'e katedraal te bouwen. Yn 2001 waard útein set en fanwegen de ôfmjittings wurken ferskillende oannimmers oan it projekt. Keunstners út de ikoanestêd Palech wurken oan it beskilderjen fan 'e alterromte, yn in letter stadium folge de beskildering fan 'e hiele katedraal.   

It tsjerkegebou wurdt beskôge as in monumint foar de slachtoffers fan Stalin's terreur. By de ynwijing fan 'e katedraal op 1 septimber 2011 betocht patriarch Kirill wiidweidich de slachtoffers fan 'e Gûlag. Hy neamde de katedraal it symboal fan 'e oerwinning op it kwea. Yn dat ramt fertelde de patriarch ek dat syn heit yn dat tiidrek op de jûn foar syn trouwen oppakt waard, om 't er meisongen hawwe soe yn in amateurkoar yn ien fan 'e tsjerken fan Sint-Petersburch.     

Foar de bou tsjinne de âlde Russyske arsjitektuer fan Vladimir en Novgorod as foarbyld.

De bou fan 'e katedraal koste mear as 900 miljoen rûbel en waard mooglik makke troch de regionale oerheid en jeften fan partikulieren. 

Yn 2015 waard der in monumint op it katedraalplein oprjochte foar Sint-Innosintius, de apostel fan Sibearje.
Kijimi

**Kijimi** (útspr.: [kiˈʤiːmi], likernôch: "ky-dzjii-my") is in fiktive planeet út 'e ''Star Wars''-franchise, dy't yntrodusearre waard yn 'e film *[[Star Wars: Episode&nbsp;IX&nbsp;– The Rise of Skywalker]]* (2019), it ôfslutende diel fan 'e ''Star Wars''-ferfolchtrilogy. Kijimi makket diel út fan it planetestelsel mei deselde namme, yn 'e sektor Bryx fan 'e Midrâne fan it Stjerrestelsel. It is in terrestryske planeet mei in diameter fan krapoan 9.900&nbsp;km, mar sûnder eigen moannen. It oerflak is fierhinne oerdutsen mei berchtmen. De atmosfear is sykhelber foar de measte libbensfoarmen, mar it klimaat is tige kâld. 

Der hat him op Kijimi nea in yntelligint soarte fan bûtenierdske wêzens ûntjûn. De befolking, dy't nei skatting 310&nbsp;miljoen bedraacht, bestiet foar it meastepart út minsken, Anzellanen en Boosodianen. De grutste stêd op 'e planeet hjit ek Kijimi. Der is gjin sintraal regear op Kijimi, en der hearsket op 'e wrâld winliken anargy, wêrby't ferskate misdiesyndikaten foar master opslane.

Yn *Star Wars: Episode&nbsp;IX&nbsp;– The Rise of Skywalker* is te sjen hoe't de faksistoïde Earste Oarder Kijimi beset hat en der in wier skrikbewâld fiert, wêrby't bygelyks bern ûntfierd wurde om oplaat te wurden ta nije stoarmtroepers. In groep leden fan it Ferset, besteande út Poe Dameron, Finn, Rey en de robots C-3PO en BB-8, docht Kijimi oan as se in ekspêr yn roboatika sykje dy't it ûnthâld fan C-3PO wiskje kin sadat er in ynskripsje yn 'e taal fan 'e Sith foar harren oersette kin. (Om fersprieding fan 'e boasaardige ideeën fan 'e Sith foar te kommen wurdt dat nammentlik oars troch syn programmatuer ferbean.)

Hja treffe dêr Zorii Bliss, de liedster fan in binde smokkelders dêr't Dameron foarhinne ek ta hearde. It wurdt dúdlik dat Dameron en Zorii dêrnjonken ek behelle west hawwe yn in romantyske relaasje en dat se net as freonen útinoar gien binne doe't hy ôfsette om him by it Ferset te jaan. Rey hellet Zorii lykwols oer om harren te helpen, en se liedt de fersetslju nei de robotsmid Babu Frik ta, dy't de ûnthâldswisking útfiert. Underwilens fernimt Rey, dy't sterk yn de Krêft is, de oanwêzigens fan harren deawaande selskipsman Chewbacca oan board fan in stjerreslachskip fan 'e Earste Oarder yn in baan om Kijimi. Sy, Dameron en de oaren weagje in riskante ynfiltraasje fan it skip om him te rêden. 

Letter, nei't Rey de Sith-ridder Kylo Ren oerhelle hat nei de ljochte kant fan 'e Krêft, befellet in poerrazene keizer Palpatine oan generaal Enric Pryde om in planeet te ferneatigjen dêr't it Ferset konneksjes hat. Pryde jout dêrnei lieding oan 'e ferdylging fan Kijimi by wize fan machtsdemonstraasje. De Earste Oarder lûkt alle troepen fan it planeetoerflak werom, wêrnei't it stjerreslachskip de *Derriphan* de wrâld mei syn superlaserkanon ferneatiget. Zorii Bliss, Babu Frik en ferskate oare bewenners mei de beskikking oer eigen romteskippen witte lykwols op 'e tiid te ûntkommen.

## Keppelings om utens
*Artikel oer Kijimi yn Wookieepedia, de offisjele ''Star Wars''-Wikipedy
Barendrecht

**Barendrecht** is in plak en gemeente yn de Nederlânske provinsje Súd-Hollân. Yn 2022 hat de gemeente neffens it CBS likernôch 49.000 ynwenners.

Barendrecht leit op it eilân Iselmûn en grinzet oan de gemeenten Rotterdam, Ridderkerk, Zwijndrecht, Hoekske Waard en Albrandswaard, en oan de rivieren de Alde Maas en it Waaltsje.

De gemeente ûntstie yn 1836 út in fúzje fan 'e eardere gemeente East-Barendrecht en West-Barendrecht.

Barendrecht hat in stêdebân mei Louny yn Tsjechje.

## Untwikkeling ynwennertal
Befolkingsûntwikkeling sûnt 1996:

## Boargemasters
Boargemasters sûnt 1895:

## Gemeenteried
De gemeenteried sûnt 1990:

¹ 1990-1998: CU = GPV + RPF

## Keppelingen om utens
* Webstee fan de gemeente
* Plaatsengids
Does Your Mother Know

***Does Your Mother Know*** is in nûmer dat oarspronklik opnaam is troch ABBA op 6 febrewaris 1979 yn de Polar Studios yn Stockholm en útbrocht op it album Voulez-Vous  út 1979. Does Your Mother Know wie it sechsde nûmer op it album en waard op 27 april 1979 útbrocht as twadde single fan it album.

## Oer it nûmer
Does Your Mother Know waard skreaun troch Benny Andersson en Björn Ulvaeus. It nûmer giet oer in man dy't it flirten fan in folle jonger famke beäntwurdet. Does Your Mother Know wykt ôf fan de normale ABBA-styl, omdat de haad-sang net dien wurdt troch ien fan de sjongeressen, mar troch Björn.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
Voulez-Vous (liet)

***Voulez-Vous*** is in nûmer dat oarspronklik opnaam is troch ABBA yn de Polar Studios yn Stockholm en de Criteria studios yn Miami útbrocht op it album mei deselde namme út 1979. *Voulez-Vous* wie it twadde nûmer op it album en waard op 6 july 1979 1979 útbrocht as tredde single fan it album, tegearre mei it nûmer *[[Angeleyes]]* as dûbele A-kânt. 

## Oer it nûmer
*Voulez-Vous* waard skreaun troch Benny Andersson en Björn Ulvaeus. Mei troch de basline wurket it nûmer frij oansjitsk. It is dan ek bedoeld as dûnsnûmer. Yn de tekst wurd dêr dan ek noch ris de klam op lein. Dy draait nammentlik om it "*immen foar in dûns freegjen*" by in feest. Om der in eksoatysk tintsje oan te jaan wurdt dit yn it Frânsk frege *("La question c'est voulez-vous?")*.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
Koen Verweij

**Koen Verweij** (Alkmar, 26 augustus 1990) is in earder Nederlânsk hurdrider.

Syn súksesfolste jier wie 2014 wêryn't er in sulveren olympyske medalje wûn op de 1500 meter, in gouden olympyske medalje wûn op de ploege-efterfolging en wrâldkampioen oer alles waard. Koen Verweij wiksele faaks fan ploech. Verweij ried yn de seizoenen 2009/2010 en 2013/2014 foar TVM, yn 2008/2009 ried Verweij noch by Jong Oranje en tusken 2010 en 2013 kaam er út foar Team Van Veen (foarhinne Hofmeier/Team Hart). Yn seizoen 2014/2015 ried Verweij foar Team Corendon, mar in seizoen letter sleat Verweij har oan by de ploech fan Ireen Wüst. Nei in *"tuskenjier"* besleat Verweij rjochting it Olympyske seizoen 2017/2018 gear te wurkjen mei de Russyske seleksje ûnder lieding fan Kosta Poltavets. 2018 naam Verweij opnij in *"tuskenjier"*. Yn 2019 sleat er him oan by Team Reggeborgh om yn 2020 mei syn doetiidske freondinne Jutta Leerdam in eigen reedrydploech te begjinnen. 

Yn augustus 2022 makke Verweij bekend op te hâlden mei reedriden.
Oedmoersje

**Oedmoersje** (Russysk: *Удму́ртия республика*; Udmoertija respûblika; Oedmoertysk: Удмурт Элькун; *Udmoert Elkûn*) is in autonome republyk yn de Russyske Federaasje. Oedmoersje grinzget oan de autonome republiken Basjkortostan en Tatarije, de oblast Kirov en de kraj Perm. De grutste stêd fan de autonome republyk Izjevsk.

## Geografy
Oedmoersje leit yn Europeeske diel fan Ruslân westlik fan de Oeral tusken de rivieren de Kama en de Vjatka. It klimaat is tuskenbeide kontinintaal. De taiga oerhearsket yn it lânskip.   

## Skiednis
Tsjin it ein fan de 16e iuw waard it noardlike diel fan Oedmoersje in ûnderdiel fan Ruslân, wylst it súdlike diel by it Kazan-kanaat hearde. Nei de oermastering fan Kazan troch Ivan de Grousume yn 1552 waard ek it súdlike diel ûnderdiel fan it Russyske keninkryk. Yn 1731 waard foar de bisdommen Kazan en Niznji Novgorod in kommisje oprjochte mei de súksesfolle opdracht de Oedmoerten te kristenjen.   

Yn de jierren 1774-1775 namen de bewenners fan Prikamne, in gebiet dat grinzget oan de Kama, diel oan de boereoarloch ûnder lieding fan Jemeljan Pûgatsjov.

De twadde helte fan de 19e iuw betsjutte in gaueftige ûntwikkeling. Der waarden fabriken, skoallen en oare foarsjennings boud. Yn 1899 waard oer it gebiet ek it spoar fan Perm nei Kotlas oanlein.    

Tusken de 18e en 20e iuw waarden de Oedmoertyske lannen troch it gûvernemint Vjatka bestjoerd. De 'Oedmoertyske Autonome Oblast' waard op 4 novimber 1920 oprjochte (ynearsten as 'Votjaakske Autonome Oblast', mar om't de Oedmoerten de namme 'Votjaken' as in skelname ûnderfûnen, waard de namme letter feroare). Op 28 desimber 1934 krige it gebiet de namme 'Autonome Sosjalistyske Sovjetrepublyk Oedmoersje'. Sûnt 11 oktober 1991 hjit it gebiet de 'Autonome Republyk Oedmoersje'.   

## Befolking

Russen foarmje de mearderheid fan de befolking. Oedmoerten binne in Finsk-Ugrysk folk en foarmje in minderheid. Oare minderheden yn Oedmoersje binne Tataren, Oekraïners en Mari. Dêrnjonken binne der ek Besermenen, dy't foar in hiel ein hinne assimilearre binne en ûnder Oedmoerten rekkene waarden, mar sûnt 2002 wer as in apart folk sjoen wurde.     

De talen yn it offisjele ferkear binne Oedmoertysk en Russysk. Njonken oanhingers fan de Russysk-Otterdokse Tsjerke binne der ûnder de Tataren en Besermenen ek moslims.    

### Untwikkeling fertsjintwurdiging grutste folken fan Oedmoersje 1926-2010

* Gegevens ôfkomstich fan it Russysktalige lemma, oproppen op 3 augustus 2022
## Bestjoerlike yndieling en stêden
De republyk telt 25 rajon's en fiif stedsdistrikten, dy't fanút de haadstêd Izjevsk bestjoerd wurde. Njonken Izjevsk binne de grutste stêden: Sarapûl, Votkinsk, Glazov en Mozjga. Meiïnoar binne der seis stêden en fiif plakken mei in stedsk karakter.

* Ynwennertallen binne ôfkomstich fan it Russysktalige lemma, oproppen op 3 augustus 2022
PC 2022

De **[[PC]] fan [[2022]]** waard op woansdei 3 augustus ferkeatst. It wie neffens de nûmering fan 'e PC-organisaasje de 169e edysje fan it evenemint (hoewol't de 167e edysje, yn 2020, eins net spile wie omreden fan 'e koroanafiruspandemy). It evenemint fûn plak by sinneskynwaar. Der hearsken waarme mar oangename temperatueren. Yn in útferkocht Sjûkelân. De winners fan 'e PC 2022 wiene Tjisse Steenstra fan Bitgummole, Hans Wassenaar fan Ljouwert, Renze Pieter Hiemstra fan Deinum. Tjisse Steenstra waard ta kening keazen.

## Earste list

## Twadde list

## Heale finale

## Finale
Angeleyes

***Angeleyes*** is in nûmer dat oarspronklik opnaam is troch ABBA op 26 oktober 1978 yn de Polar Studios yn Stockholm en waard útbrocht op it album Voulez-Vous út 1979. *Angeleyes* wie it fjirde nûmer op it album en waard op 6 july 1979 1979 útbrocht as tredde single fan it album, tegearre mei it nûmer Voulez-Vous as dûbele A-kânt. 

## Oer it nûmer
*Angeleyes* waard skreaun troch Benny Andersson en Björn Ulvaeus. *Angeleyes* is in nûmer wêryn't de haadpersoan froulju smeket om de ferrifeljend ûnskuldige eachopslach fan in kreaze, mar misliedende man te mijen, en warskôget harren op te passen foar it "spul dat er graach spilet".

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
Orbak

In **orbak** is in fiktyf bist út 'e ''Star Wars''-franchise, dat yntrodusearre waard yn 'e film *[[Star Wars: Episode&nbsp;IX&nbsp;– The Rise of Skywalker]]* (2019), it ôfslutende diel fan 'e ''Star Wars''-ferfolchtrilogy. Orbaks binne grutte, fjouwerfuottige sûchdieren mei in skofthichte fan likernôch 1.80&nbsp;m, dy't op ferskate planeten as ryddier brûkt wurde. Se hawwe stevige hoeven dy't gaadlik binne om oer ûnigaal terrein te draven, en lange slachtosken dy't se brûke om 'e planten dy't se frette mei woartel en al út 'e grûn te dobjen.

It is ûndúdlik hokker planeet orbaks oarspronklik wei komme, mei't domestisearre eksimplaren op withoefolle wrâlden yntrodusearre binne en op in protte dêrfan ek wer ferwyldere rekke binne. Yn *The Rise of Skywalker* wurde orbaks brûkt as ryddieren troch Kompanjy&nbsp;77, in desertearre ienheid stoarmtroepers fan 'e faksistoïde Earste Oarder, dy't strâne rekke binne op Kef Bir, in moanne yn it planetestelsel Endor. 

Under lieding fan ien fan harren, Jannah, jouwe se har by it Ferset en nimme se diel oan 'e klimaktyske slach by Exegol, tsjin 'e float fan stjerreslachskippen dy't troch de Ivige Sith boud binne yn opdracht fan 'e boasaardige, út 'e dea opstiene keizer Palpatine. Dêrby interet Kompanjy&nbsp;77 mei fersetsman Finn, ridend op orbaks, it flaggeskip fan 'e fijannige float, dat ûnder befel stiet fan generaal Enric Pryde.

## Keppelings om utens
*Artikel oer orbaks yn Wookieepedia, de offisjele ''Star Wars''-Wikipedy
I Have a Dream (liet)

***I Have a Dream*** is in nûmer dat oarspronklik opnaam is troch ABBA op 15 maart 1979 yn de Polar Studios yn Stockholm en útbrocht op it album Voulez-Vous  út 1979. I Have a Dream wie it tredde nûmer op it album en waard op 7 desimber 1979 útbrocht as fiifde en lêste single fan it album.

## Oer it nûmer
I Have a Dream waard skreaun troch Benny Andersson en Björn Ulvaeus. Der waard ek in Spaanske ferzje makke, *Estoy Soñando*. By dizze ferzje waard, yn tsjinstelling ta de Ingelske ferzje, in fideoclip makke. Dy clip waard op deselde dei sketten as de klip foar Gimme! Gimme! Gimme!.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
The Winner Takes It All

***The Winner Takes It All*** is in nûmer dat oarspronklik opnaam is troch ABBA yn 1980 en útbrocht op it album Super Trouper út 1979. The Winner Takes It All wie it twadde nûmer op it album en waard op 21 july 1980 útbrocht as earste single fan it album.

## Oer it nûmer
The Winner Takes It All waard skreaun troch Benny Andersson en Björn Ulvaeus. It nûmer giet oer de ûnderfining fan in skieding. De teksten fan it nûmer lykje te slaan op de skieding tusken Ulvaeus en Fältskog yn 1979. Dit wurdt lykwols ûntkend troch de belutsenen.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
Super Trouper (liet)

***Super Trouper*** is in nûmer dat oarspronklik opnaam is troch ABBA yn 1980 en útbrocht op it album mei deselde namme út 1979. Super Trouper wie it earste nûmer op it album en waard op 3 novimber 1980 útbrocht as tredde single fan it album.

## Oer it nûmer
Super Trouper waard skreaun troch Benny Andersson en Björn Ulvaeus. Super Trouper referearret oan de gigantyske ljochten dy 't brûkt wurde by konserten yn in stadion. It is algemien bekend dat ABBA optrede net sa aardich fûn. Se preferearren de studio boppe in toernee. Dit komt werom yn de teksten fan it nûmer.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen

### Gastmuzikanten
* Janne Schaffer – Gitaar
* Mike Watson – Bas
* Per Lindvall – Drums
* Åke Sundqvist – Perkusje
Gimme! Gimme! Gimme! (A Man after Midnight)

***Gimme! Gimme! Gimme! (A Man after Midnight)*** is in nûmer dat oarspronklik opnaam is troch ABBA. It nûmer is ien fan de grutste hits fan ABBA, mar hat nea op in studio-album fan de popgroep stien. Wol is it nûmer opnommen op it kompilaasje-album Greatest Hits Vol. 2 út 1979. Gimme! Gimme! Gimme! (A Man after Midnight) waard yn oktober 1979 útbrocht as single.

## Oer it nûmer
*Gimme! Gimme! Gimme! (A Man after Midnight)* waard skreaun troch Benny Andersson en Björn Ulvaeus. It nûmer giet oer in jonge frou dy 't langet nei in romantyske relaasje wylst se iensum en allinnich yn har tsjustere, lege hûs sit. Se sjongt oer it ferskil tusken har situaasje en de " happy endings " fan films. Guon minsken tinke dat se gek wurdt en alles dwaan wolle soe foar in relaasje, sels as it om in moeting foar ien nacht giet.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen